El programa SASEM d'Alboraia participa en una jornada organitzada per l'Ajuntament de Burjassot
29 de Gener de 2024

El programa S.A.S.E.M d'Alboraia participa en la jornada organitzada per l'Ajuntament de Burjassot sobre el programa S.A.S.E.M. Les jornades estaven dirigides als equips de serveis socials dels Ajuntaments integrants del Departament 8, Horta Nord.

El passat 25 de Gener l'equip S.A.S.E.M d'Alboraia es va desplaçar a Burjassot per a participar en una de les taules organitzatives, al costat del S.A.S.E.M de Sagunt, per a explicar el funcionament del programa dins del nostre ajuntament, on es van compartir experiències i bones practiques. En representació del S.A.S.E.M d'Alboraia va intervindre la treballadora social. 

Alboraia és pioner en la implantació del servici a l'Horta Nord, que va començar la seua marxa al novembre de 2021. Sent un dels S.A.S.E.M amb més recorregut i amb unes bases solgudes establides. Consolidant-se com un referent per a la instauració i creació de nous programes S.A.S.E.M a la comarca de l'Horta Nord.

És un Servici d'Atenció Especific per a persones amb Malaltia Mental. L'equip està format per una integradora social, una treballadora social i una psicòloga. 

El servici desenvolupa un conjunt d'actuacions i intervencions a nivell individual i grupal, destinades a la prevenció, recuperació, promoció de l'autonomia, rehabilitació psicosocial i la inclusió social de persones amb problemes de salut mental greu. 

L'objectiu és que els usuaris i usuàries d'este servici, puguen portar una vida normalitzada i sense estigmes, aportant-los els suports necessaris dins del seu entorn social i familiar.

Podran beneficiar-se del servici les persones amb problemes de salut mental greu, d'edats compreses entre els 18 i 65 anys, que visquen en el municipi d'Alboraia.